b'\n_START_ARTICLE_\nVlad Druc\n_START_PARAGRAPH_\nVlad Druc (n. 17 octombrie 1948, satul Pociumb\xc4\x83u\xc8\x9bi, raionul Edine\xc8\x9b) este un regizor de filme documentare din Republica Moldova.\n_START_SECTION_\nBiografie\n_START_PARAGRAPH_\nVlad Druc s-a n\xc4\x83scut la data de 17 octombrie 1948, \xc3\xaen satul Pociumb\xc4\x83u\xc8\x9bi din raionul Edine\xc8\x9b. A urmat cursuri de regie de teatru la Institutul de Arte \xe2\x80\x9cGavriil Musicescu\xe2\x80\x9d din Chi\xc8\x99in\xc4\x83u (1966-1967), apoi de regie de film documentar la Institutul Unional de Cinematografie din Moscova - VGIK (1967\xe2\x80\x931973)._NEWLINE_Dup\xc4\x83 absolvirea studiilor la Moscova \xc3\xaen anul 1973, este angajat ca regizor la studioul cinematografic "Moldova-film", realiz\xc3\xa2nd zeci de filme documentare. \xc3\x8encep\xc3\xa2nd din anul 2000 lucreaz\xc4\x83 \xc3\xaen cadrul studioului independent "Media SDB". A ob\xc8\x9binut Diploma pentru cel mai bun film documentar la Concursul republican de vizionare (Chi\xc8\x99in\xc4\x83u, 1979) pentru filmul Tat\xc4\x83l \xc8\x99i Premiul de simpatie al publicului la Festivalul Interna\xc8\x9bional de Film Documentar CRONOGRAF din Chi\xc8\x99in\xc4\x83u (13-15 decembrie 2001) pentru filmul Bucuria de a tr\xc4\x83i. De asemenea, i s-a decernat \xc3\xaen anul 1996 Premiul Na\xc8\x9bional al Republicii Moldova._NEWLINE_\xc3\x8en prezent, \xc3\xaencep\xc3\xa2nd din 2003, este \xc8\x99i profesor de Arta filmului la Catedra Regie TV a Academiei de Muzic\xc4\x83, Teatru \xc8\x99i Arte Plastice din Chi\xc8\x99in\xc4\x83u. Din 2006, este \xc8\x99ef al Catedrei Multimedia de la academie.'